
R E P U B L I K A  H R V A T S K A
 
R J E Š E N J E
 
        Općinski sud u Kutini, po sutkinji Danici Fuček, u postupku izvršenja prekršajnopravne sankcije izrečene osuđeniku Antoniu Bešlić, zbog prekršaja iz članka 199. stavka 6. i dr. Zakon o sigurnosti prometa na cestama, dana 19. veljače 2026. 

r i j e š i o    j e
 
[bookmark: _Hlk209704252]        I. Na temelju članka 152. stavka 6. Prekršajnog zakona ("Narodne novine" broj 107/07, 39/13, 157/13, 110/15, 70/17, 118/18, 114/22) neplaćena novčana kazna osuđeniku –   Antonio Bešlić, OIB 17510372044, rođen 12.12.1989., s prebivalištem u Ulica Andrije Hebranga 24, Kutina, u iznosu od 590,00 (petstodevedeset) EUR, izrečene pravomoćnim obaveznim prekršajnim nalogom Postaje prometne policije Kutina, pod poslovnim brojem KLASA:211-07/23-4/49074, URBROJ:511-10-17-23-1 od dana 07.07.2023., zamjenjuje se radom za opće dobro u trajanju od 30(trideset) sati.
        II. Osuđenik se upućuje na izvršavanje rada za opće dobro iz točke I. ovog rješenja u ustanovu i drugu pravnu osobu s kojima je ministarstvo nadležno za poslove pravosuđa sklopilo ugovore o postojanju zajedničkog interesa za izvršavanje rada za opće dobro u prekršajnom postupku i o tome vodi evidenciju.
        III. Ukoliko osuđenik ne prihvati rad za opće dobro ili se na uredan poziv suda izvršenja ne odazove radi primitka naredbe o upućivanju na izvršavanje rada sukladno članku 152.c stavku 6. Prekršajnog zakona ili ga ne izvrši svojom krivnjom u roku koji je za to određen sukladno članku 34. stavku 3. Prekršajnog zakona, osuđeniku se neplaćena novčana kazna iz točke I. izreke ovog rješenja zamjenjuje kaznom zatvora u trajanju od 15 (petnaest) dana.


Obrazloženje
 
      1. pravomoćnim obaveznim prekršajnim nalogom Postaje prometne policije Kutina, pod poslovnim brojem KLASA:211-07/23-4/49074, URBROJ:511-10-17-23-1 od dana 07.07.2023., osuđeniku Antoniu Bešlić izrečena je novčana kazna u iznosu od 590,00 (petstodevedeset) eura. Odluka o prekršaju postala je pravomoćna dana 27.09.2023.. Budući osuđenik u roku određenom u odluci o prekršaju nije platio novčanu kaznu, niti je naplaćena prisilno, odlučeno je kao pod točkom I. izreke rješenja, kako je to propisano odredbom članka 34. stavka 6. Prekršajnog zakona računajući da se svakih započetih 39,82 eura novčane kazne zamijeni s dva sata rada za opće dobro odnosno jednim danom zatvora, pri čemu rad za opće dobro ne smije biti kraći od šest sati niti dulji od dvjestočetrdeset sati, a zatvor ne smije biti kraći od tri dana ni dulji od šezdeset dana.
       2. Prema odredbi članka 151. stavka 2. Prekršajnog zakona pravomoćna odluka izvršava se kad je uredno dostavljena osuđeniku i kad za njeno izvršenje ne postoje zakonske smetnje.
       3. Kako su ostvareni uvjeti za izvršavanje rada za opće dobro, odlučeno je kao pod točkom II. izreke rješenja, te će sud nakon pravomoćnosti i izvršnosti ovog rješenja pozvati osuđenika radi dostave naredbe o upućivanju na izvršenje rada u jednu od ustanova i pravnih osoba iz evidencije iz članka 152.a stavka 2. Zakona, s područja svoje nadležnosti.
        4. Rješenjem je određena i zamjena neplaćene novčane kazne kaznom zatvora za slučaj da osuđenik ne prihvati rad za opće dobro sukladno članku 152.c stavku 6. Prekršajnog zakona ili ga ne izvrši svojom krivnjom u roku koji je za to određen sukladno članku 34.stavku 3. Prekršajnog zakona.
        5. Ukoliko osuđenik plati novčanu kaznu nakon pravomoćnosti odluke o zamjeni, izvršenje rada za opće dobro ili kazna zatvora će se obustaviti. U slučaju djelomičnog plaćanja, izvršit će se samo preostali dio rada za opće dobro odnosno kazne zatvora, sukladno odredbi članka 34. stavka 7. Prekršajnog zakona.
        6. Osuđenik je obavezan nakon pravomoćnosti i izvršnosti ovog rješenja odazvati se pozivu ovog suda radi dostave naredbe o upućivanju na izvršenje rada i davanja pisane izjave o prihvaćanju rada za opće dobro sukladno članku 152.c stavku 1. i stavku 2. Prekršajnog zakona, jer će u suprotnome sud odmah izdati naredbu o upućivanju osuđenika na izdržavanje kazne zatvora iz točke III. izreke ovog rješenja u nadležnu ustanovu za izvršavanje zatvora.
 
U Kutini 19. veljače 2026.
	
	 
	                          Sutkinja

	 
	 
	                      Danica Fuček 


 

        Uputa o pravnom lijeku:
        Protiv ovog rješenja dopuštena je žalba u roku od 3 (tri) dana od dana dostave. Žalba se podnosi Općinskom sud u Kutini, Hrvatskih branitelja 1, 44320 Kutina, u dva primjerka, a o žalbi odlučuje Visoki prekršajni sud Republike Hrvatske.

        Dostaviti:
1. Osuđeniku Antoniu Bešlić, Ulica Andrije Hebranga 24, Kutina
2. Podnositelju Postaja prometne policije Kutina 
3. Zatvoru 
       4.  spis 

